Realizatorul TV Mircea Badea a luat exemplul primarului general Gabriela Firea și și-a închis, duminică seara, contul de Facebook.

Numai că „deontologul” de la Antena 3 a făcut aceeași greșeală ca Gabriela Firea: a uitat să „omoare” și contul de Twitter asociat cu cel de pe Facebook, așa că oricine îi poate vedea postările și, mai ales, comentariile puse de utilizatorii rețelei de socializare fondate de Jack Dorsey.

Și Mircea Badea nu are deloc puțini urmăritori pe Twitter, mai exact 235.000. Comentariile puse la postările sale sunt dintre cele mai antagonice, de la „de ce nu te mai pot vedea deloc pe fb? ce am făcut???” (Georgiana Muraru), la „Și pe noi ne doare în cot de tine. Cărtile de istorie în nici un caz nu vor menționa numele tău. Ești un răhățel drăgălaș” (Alexandru Ilie).

Un utilizator îi semnalează omisiunea pe care a făcut-o: „Dacă ai închis Facebook-ul, nu îți închizi și Twitterul totuși?” (Mădălin). Ultima postare pe contul de Twitter al lui Mircea Badea, @lupul albastru1, avea în noaptea de sâmbătă spre duminică 18 like-uri, 10 comentarii și trei redistribuiri.

CITEȘTE și Gabriela Firea și-a închis contul de Facebook, dar a uitat de cel de Twitter. Avalanșă de comentarii negative la postările sale